
Amendamentul		1
Propunere de regulament
Articolul -1 (nou)
Regulamentul (UE) 2021/1232
Articolul 3 - alineatul 1 - litera a
	

	Textul în vigoare
	Amendamentul

	
	Articolul -1

	
	La articolul 3 alineatul (1) din Regulamentul (UE) 2021/1232, litera (a) se înlocuiește cu următorul text:

	(a) prelucrarea să fie:
	„(a) prelucrarea să fie:

	(i) strict necesară pentru utilizarea unei tehnologii specifice, cu unicul scop de detectare și eliminare a materialelor online care conțin abuzuri sexuale asupra copiilor și de raportare a acestora către autoritățile de aplicare a legii și către organizațiile care acționează în interes public împotriva abuzului sexual asupra copiilor și pentru a detecta ademenirea copiilor și a o raporta autorităților de aplicare a legii sau organizațiilor care acționează în interes public împotriva abuzului sexual asupra copiilor;
	(i) strict necesară pentru utilizarea unei tehnologii specifice, cu unicul scop de detectare și eliminare a materialelor identificate online care conțin abuzuri sexuale asupra copiilor și de raportare a acestora către autoritățile de aplicare a legii și către organizațiile care acționează în interes public împotriva abuzului sexual asupra copiilor;

	(ii) proporțională și să se limiteze la tehnologiile utilizate de furnizori în scopul prevăzut la punctul (i);
	(ii) proporțională și să se limiteze la tehnologiile utilizate de furnizori în scopul prevăzut la punctul (i);

	(iii) limitată la date privind conținutul și date de transfer adiacente care sunt strict necesare în scopul prevăzut la punctul (i);
	(iii) limitată la date privind conținutul care sunt strict necesare pentru scopul prevăzut la punctul (i);

	(iv) limitată la ce este strict necesar în scopul prevăzut la punctul (i);
	(iv) limitată la ceea ce este strict necesar pentru scopul prevăzut la punctul (i);

	
	(v) neutilizată pentru comunicațiile interpersonale pentru care se aplică, s-a aplicat sau se va aplica criptarea de la un capăt la altul;”



Amendamentul		5
Propunere de regulament
Articolul -1 a (nou)
Regulamentul (UE) 2021/1232
Articolul 3 – alineatul 1 – litera a – punctul ia (nou)
	

	Textul în vigoare
	Amendamentul

	
	Articolul -1a	

	
	La articolul 3 alineatul (1) litera (a) din Regulamentul (UE) 2021/1232, se introduce următorul punct:

	
	„(ia) direcționată, specifică și limitată la utilizatori individuali, un grup specific de utilizatori, fie ca atare, fie ca abonați la un anumit canal de comunicare, cu privire la care există motive întemeiate de a suspecta existența unei legături, chiar și indirecte, cu materiale care conțin abuzuri sexuale asupra copiilor, și care au fost identificate de autoritatea judiciară competentă;”



Amendamentul		2
Propunere de regulament
Articolul -1 a (nou)
Regulamentul (UE) 2021/1232
Articolul 3 - alineatul 1 - litera b
	

	Textul în vigoare
	Amendamentul

	
	Articolul -1b

	
	La articolul 3 alineatul (1) din Regulamentul (UE) 2021/1232, litera (b) se înlocuiește cu următorul text:

	(b) tehnologiile utilizate în scopul prevăzut la litera (a) punctul (i) de la prezentul alineat să fie conforme cu tehnologia de ultimă generație în domeniu și să fie cel mai puțin intruzive asupra vieții private, inclusiv în ceea ce privește principiul protecției datelor începând cu momentul conceperii și în mod implicit prevăzut la articolul 25 din Regulamentul (UE) 2016/679, și, în măsura în care sunt utilizate pentru a scana comunicări care conțin text, să nu poată înțelege substanța conținutului comunicărilor, ci să poată doar să detecteze tipare care indică un eventual abuz sexual online asupra copiilor;
	„(b) tehnologiile utilizate în scopul prevăzut la litera (a) punctul (i) de la prezentul alineat să fie conforme cu tehnologia de ultimă generație în domeniu și să fie cel mai puțin intruzive asupra vieții private, inclusiv în ceea ce privește principiul protecției datelor începând cu momentul conceperii și în mod implicit, prevăzut la articolul 25 din Regulamentul (UE) 2016/679, și, în măsura în care sunt utilizate pentru a scana comunicări care conțin text, să nu poată înțelege substanța conținutului comunicărilor, ci să poată doar să detecteze tipare care indică un eventual abuz sexual online asupra copiilor, și, atunci când astfel de tehnologii sunt utilizate pentru detectarea ademenirii copiilor în scopuri sexuale sau a materialelor online care conțin abuzuri sexuale asupra copiilor și care nu au fost identificate anterior, utilizarea să se limiteze la cazurile în care furnizorul a primit o raportare sau o notificare concretă de la un utilizator, un notificator de încredere sau o organizație care acționează în interes public împotriva abuzului sexual asupra copiilor, referitoare la o comunicare, un cont sau o interacțiune specifică ce indică o suspiciune rezonabilă de abuz sexual online asupra copiilor, iar detectarea să se limiteze strict la ceea ce este necesar în legătură cu cazul raportat respectiv;”



Amendamentul		3
Propunere de regulament
Articolul 1 – paragraful 1
Regulamentul (UE) 2021/1232
Articolul 10 – al doilea paragraf
	

	Textul propus de Comisie
	Amendamentul

	Acesta se aplică până la 3 aprilie 2028.
	Acesta se aplică până la 3 august 2027.

